કાઠમાંડૂ, 13 મે: મંગળવારે બપોરે આવેલા ભૂકંપના આંચકાએ ફરીથી નેપાળવાસીઓની ઊંઘ હરામ કરી નાખી છે. 25 એપ્રિલના રોજ આવેલા ભયાનક ભૂકંપનું દુ:ખ હજી આંખમાંથી ઓસર્યું નથી કે એકવાર ફરી 12 મેના રોજ તેમની પર કુદરતે કહેર વર્તાવ્યો છે. નેપાળમાં મંગળવારે આવેલા ભૂકંપમાં ઓછામાં ઓછા 70 લોકોના મોત થઇ ગયા છે તથા 1,129થી પણ વધારે લોકો ઘાયલ થઇ ગયા છે. જ્યારે 25 એપ્રિલના રોજ આવેલ ભૂકંપમાં આઠ હજારથી પણ વધારે લોકોના મોત થઇ ચૂક્યા છે.